# AMD Athlon 64

### Wikipedia

AMD Athlon 64 3400+ "Newcastle" Socket 754 -kannassa

AMD Athlon 64 on AMD:n valmistama AMD64 -tekniikkaa käyttävä 64-bittinen suoritin. Suoritin tunnetaan myös Hammer-nimellä. Suoritinta on saatavilla aina 5000+ -luokkaan asti, ja siitä on FX-alkuisilla nimillä tunnetut tehokkaammat ja kalliimmat mallit saatavilla. Suorittimen käskykanta eriää Intelin 64-bittisestä, mutta näillä näkymin Intel on siirtymässä AMD 64:n käskykantaan.

AMD Athlon 64 on ylikellotuksen vähentämiseksi kerroinlukittu, joten ilman fyysisiä muutoksia prosessorin kellotaajuuden kerrointa ei saa muutettua. Athlon 64 FX -prosessorissa sitä vastoin kyseistä kerroinlukkoa ei ole, jolloin Athlon FX on ihanteellinen ylikellotettava.

Uusimmat Athlon 64 -prosessorit (tuotenimeltään X2) ovat tuplaydinprosessoreja, joiden sisällä on siis kaksi erillistä prosessoriydintä, tosin paketoituna yhteen.

AMD Athlon 64-suoritin menee Socket 754, Socket 939 tai Socket AM2 -kantaan. Kalleimmat mallit menevät 939 -kantaan tai AM2 -kantaan, kun vastaavasti edullisimmat mallit menevät Socket 754 -kantaan tai 939 -kantaan. Socket AM2 -kannan tulo siirti Socket 754-kannan eläkkeelle kokonaan, sillä mikään uusista prosessoreista ei enää tue Socket 754:sta.

Socket 754-kannan ja Socket 939-kannan suurin ero on muistin käsittelyleveys. Socket 939:n muistinkäsittelyn kaistanleveys on Socket 754-malliin verrattuna kaksinkertainen. Socket 939 -kannan ja Socket AM2 -kannan ero on yksi pinni kannassa lisää, lisäksi eroa tuo AM2 -kantaan uusittu muistiohjain joka tukee DDR -muistien sijasta DDR2 -muisteja.

Athlon64-prosessoreissa on mallista riippuen 512 kB tai 1024 kB L2-välimuistia, ja tuplaytimellisissä Athlon 64 X2-piireissä mallista riippuen 2*512 tai 2*1024 kB. Samalla kellotaajuudella myytävästä piiristä on yleensä sekä 512 kB että 1024 kB versiot, siten että isommalla välimuistilla varustetussa versiossa on hiukan suurempi mallinumero.

Athlon64ssa on sisäänrakennetut muistiohjain, eli muistipiirit juttelevat suoraan itse prosessorille, eikä välissä olevan muistiohjainpiirin kautta. Tämä mahdollistaa muistista datan saamisen pienemmällä viiveellä, mikä nopeuttaa prosessorin toimintaa. Toisaalta sisäänrakennettu muistiohjain myös tarkoittaa sitä, että muistityypin vaihtamiseksi pitää itse prosessoriin tehdä muutoksi, ei riitä vain vaihtaa muistiohjainpiiriä. Tämä lienee osasyynä siihen, että AMD on ottamassa DDR2-muistityypin käyttöön vasta yli vuosi Intelin jälkeen.

Athlon 64 pohjaa samaan suunnittelufilosofiaan kuin aikaisempi Athlon -prosessori, ja siinä on paljon yhtäläisyyksiä edeltäjäänsä, vaikka prosessorin leventäminen 64-bittiseksi ja uusi väylärakenne onkin tarkoittanut merkittäviä muutoksia.

Palvelinkoneisiin myytävä Opteron-prosessori on käytännössä aivan sama prosessori kuin Athlon64, eroa on vain erilainen kanta ja useampi hypertransport-linkki monen prosessorin kytkemiseksi toisiinsa.

## [muokkaa] Katso myös

- AMD Athlon

| Tämä tietotekniikkaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/m/d/AMD_Athlon_64_6b43.html

Luokat: Tietotekniikkatyngät | Suorittimet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Dansk
- Deutsch
- English
- Español
- Français
- Galego
- Italiano
- Nederlands
- 日本語
- Polski
- Русский
- Svenska
- Türkçe
- 中文